《秋杪徐太学邀游石湖时久雨初霁回舟复雨漫成》
明代·华仲亨

公车赋罢出长安，千里还家共岁寒。别去漫挥他日泪，相逢但说旧时欢。

兰舟载酒乘秋晚，湖寺寻僧到日残。天为故人开霁色，近城风雨又漫漫。

作者简介：华仲亨(1539--1599)，字起光，号芝台。明无锡人。察子。国子生。选武英殿中书舍人，告疾归。万历十四年(1586)与汪道昆、王世贞等在杭州共举南屏社。